වව්නතිව් ප්‍රදේශයේ පොලිස් මුරපොළකදී පොලිස් නිලධාරීන් දෙදෙනෙකු ඝාතනයට යොදාගත් ගිනි අවි දෙකක් නින්දවූර් ප්‍රදේශයේ නිවසකින් සහ වනාතවිල්ලුවේ ඉඩමකින් හමුවී තිබෙනවා.පොලිසිය සඳහන් කළේ වනාතවිල්ලුව ප්‍රදේශයේ ඉඩමේ වැඩිදුර සෝදිසි කිරීම්වලදී එහි තිබී එමෙන්ම ටී 56 ගිනි අවියක්, රිවොල්වර අවි 6 ක් සහ උණ්ඩ තොගයක් සොයාගෙන ඇති බවයි පොලිසිය සඳහන් කළේ.ඊයේ අත්අඩංගුවට ගත් ජාතික තවුහිද් ජමාත් සංවිධානයේ සහරාන් හෂීම්ගේ රියදුරු වන මොහොමඩ් ෂරීෆ් නොහොත් ගෆූර් හෙළිකළ තොරතුරුවලට අනුව අත්අඩංගුවට ගත් තවත් සැකකරුවන් දෙදෙනෙකු ගෙන් ලැබුණු තොරතුරු අනුවයි මෙම අවි සොයාගෙන ඇත්තේ.